Període lectiu: Del 11 de febrer al 20 de juny de 2020
Organització: Escola Sert del COAC.
Aquest postgrau permetrà adquirir coneixements teòrics i pràctics per formar tècnics experts en polítiques d'habitatge.
Al llarg dels cinc mòduls, es repassaran totes les fases d'elaboració de les polítiques, des de la planificació fins a l'avaluació, així com els actors que hi intervenen i els mètodes de finançament.
Es planteja des d'un enfocament multidisciplinari i global, tant els aspectes arquitectònics com els urbanístics, els socials, els jurídics, els tècnics i els econòmics.
Com es planifiquen les polítiques d'habitatge?
Quins aspectes de l'entorn cal tenir en compte?
Quines vies de finançament cal cercar per posar-les en marxa?
Totes són qüestions que s'abordaran al nou postgrau 'Polítiques d'Habitatge'.
El principal objectiu del curs és adquirir els coneixements teòrics i pràctics, i les competències necessàries per convertir-se en expert en polítiques d'habitatge.
Atesa la naturalesa complexa del fet residencial i de les polítiques públiques relacionades, amb aquesta especialització es capacitarà les persones per elaborar, executar i/o avaluar un pla de polítiques d'habitatge.
El postgrau s'obre a professionals, tècnics i responsables de l'Administració Pública i/o del Tercer Sector, així com a estudiants universitaris del camp de l'arquitectura i l'urbanisme.
Però també a d'altres persones provinents de disciplines relacionades amb l'habitatge com la geografia, la sociologia, l'economia, el dret o la ciència política.
Dotar als estudiants dels coneixements necessaris sobre els diferents instruments existents de planificació d'habitatge, en particular, sobre les diferents escales d'intervenció de cada instrument, els seus horitzons temporals, els objectius que persegueixen, les fonts de finançament disponibles i els actors públics i privats relacionats en la seva execució.
Aprofundir en el concepte d'habitatge social des d'un enfocament pluridisciplinari que engloba els aspectes urbans, arquitectònics, jurídics, socials, econòmics i teòrics que el caracteritzen.
Aquesta especialització en matèria d'habitatge social implica examinar des d'una perspectiva històrica els conceptes d'habitatge protegit, d'habitatge destinat a polítiques socials i d'habitatge assequible.
Conèixer els diferents instruments de política d'habitatge desenvolupats per a donar resposta a les necessitats residencials més urgents, sobretot les d'aquelles llars en risc de perdre el seu habitatge per impagament de la hipoteca o el lloguer, així com les d'aquelles persones que pateixen una greu situació d'exclusió residencial.
En aquest marc, en aquest mòdul s'analitzarà el model Housing First d'atenció a les persones sense llar i sense sostre.
La qualitat dels habitatges i de l'entorn urbà on es troben són aspectes claus a tenir en consideració en l'acció pública per fer efectiu el dret a un habitatge digne i adequat.
En un context de contenció i revisió de les noves extensions urbanes, cal posar l'atenció en la ciutat construïda i en les seves mancances i deficiències.
L'objectiu d'aquest mòdul és analitzar els instruments de rehabilitació i millora urbana amb els quals poder aconseguir que aquest entorn urbà gaudeixi dels estàndards mediambientals, funcionals i constructius adequats.
Dotar l'alumne del coneixement i les competències necessàries per plantejar i desenvolupar estudis i projectes de recerca i innovació en matèria d'habitatge, tant des d'un plantejament teòric i acadèmic, com pràctic i professional.
Amb aquesta finalitat, aquest mòdul ofereix un recorregut per les principals institucions nacionals i internacionals al voltant de les quals s'articula aquesta recerca, així com de les principals vies de finançament disponibles en el marc de la Unió Europea.
Organització: Escola Sert del Col·legi oficial d'arquitectes de Catalunya (COAC).
Direcció del Postgrau de Polítiques d'Habitatge: Dr.